বিশ্বনাথত আজি কাজিৰঙাৰ ষষ্ঠ সংযোজনক সামৰি গঠন কৰা বিশ্বনাথ বন্যপ্ৰানী সংমণ্ডল আনুষ্ঠানিক ভাৱে উদ্বোধন কৰা হয়। বন মন্ত্ৰী পৰিমল শুক্লবৈদ্যই আজি এই নৱ গঠিত বন সংমণ্ডলটো উদ্বোধন কৰে।
উল্লেখযোগ্য যে ১৪ আগষ্টত কাজিৰঙা ৰাষ্টীয় উদ্যানৰ পৰিসীমা বৃদ্ধি কৰি উদ্যানখনক দ্বী বিভক্ত কৰি অসম চৰকাৰে পূৰ্বাঞ্চল অসম বন্যপ্ৰানী সংমণ্ডল আৰু বিশ্বনাথ বন্যপ্ৰানী সংমণ্ডল গঠন কৰিছিল।
বন সংমণ্ডলটো উদ্ধোধন কৰি বন মন্ত্ৰী গৰাকীয়ে তেওঁৰ ভাষণত বৰ্তমান সময়ত জীৱ বৈচিত্ৰ্যৰ প্ৰতি লক্ষ্য ৰাখি জীৱ কুলৰ জীৱন নিৰ্বাহৰ বাবে সদায় সঠিক দায়িত্ব পালন কৰাৰ ক্ষেত্ৰত মন কৰিব লাগিব বুলি কয়।
ইয়াৰ পূৰ্বে কাজিৰঙা ৰাষ্ট্ৰীয় উদ্যানৰ সঞ্চালক প্ৰধান আকাশদ্বীপ বৰুৱাই তেওঁৰ আদৰণি ভাষনত উদ্যানখনক পূৰ্বৰ তুলনাত আৰু অধিক গঁড় সংৰক্ষণৰ ক্ষেত্ৰত অগ্ৰাধিকাৰ প্ৰদান কৰাৰ বাবে নিৰাপত্তা সুনিশ্চিত কৰিব বুলি জানিবলৈ দিয়ে।
উল্লেখযোগ্য যে নৱ গঠিত বিশ্বনাথ বন্যপ্ৰানী সংমণ্ডলৰ প্ৰথমগৰাকী বন সংমণ্ডল প্ৰাধিকাৰী হিচাপে মুকুট দাসক নিযুক্তি দিয়া হৈছে।
আজিৰ অনুষ্ঠানত মন্ত্ৰী ৰঞ্জিত দত্ত, গহপুৰৰ বিধায়ক উৎপল বৰা, বিশ্বনাথৰ বিধায়ক প্ৰমোদ বৰঠাকুৰ, চতিয়াৰ বিধায়ক পদ্ম হাজৰিকাৰ লগতে বিশ্বনাথৰ উপায়ুক্ত ধীৰাজ জ্যোতি কলিতা, বিশ্বনাথ জিলাৰ আৰক্ষী অধীক্ষক দিগন্ত কুমাৰ চৌধুৰীকে ধৰি বহুকেইজন প্ৰশাসনিক বিষয়া উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
